የሚኒስትሮቹ የሦስትዮሽ ስብሰባ ባለፈው ጥቅምት ወር በአዲስ አበባ ተጀምሮ የነበረን አጀንዳ ለመቋጨት ታስቦ የነበረ ቢሆንም አሁንም ያለ ስምምነት ስብሰባው መበተኑን የግብጹ የመስኖ ሚኒስትር መሐመድ አብዱል አቲን ጠቅሶ “ሀራም ኦን ላይን” የተባለ የሚዲያ አውታር ከካይሮ ዘግቧል።አጀንዳውም የአባይ ግድብ በታችኛው ተፋሰስ ሀገራት የሚያመጣው ተጽዕኖ ካለ እንዲያጡ ለተሰጣቸው ሁለት የፈረንሳይ ኩባንያዎች “ረቂቅ የጥናት ማስጀመሪያ (guidelines) ለማስጽደቅ ነበር።ስብሰባው ያለ ውጤት ከተጠናቀቀ በሗላም ቀጥሎ መቼ ምን ማድረግ እንዳለባቸው የደረሱበት ስምንነት እንደሌለም ታውቋል። አርቴሊያና ቢ.አር.ኤል የተባሉ ሁለቱ የዘርፉ ተቋማት በ2016 መጨረሻ ላይ ወደ ስራ እንዲገቡ ታቅዶ የነበረ ቢሆንም የጥናት መመሪያውን የሦስቱ መንግስታት ስምምነት ላይ ደርሰው ባለማጽደቃቸው ለመዘግየቱ ምንክንያት እንደሆነም ተነግሯል።
